﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net IUBII FRATI INTRU HRISTOS DOMNUL Biserica Sfântul Nicolae vă invită în zilele de 20 si 21 octombrie 2016 la o intâlnire duhovnicească cu Părintele Ieromonah Pantelimon Șușnea de la Mănăstirea Oașa, Judetul Alba, Romania Părintele va vizita mai multe comunități românești din Statele Unite și Canada și va susține la biserica noastră joi o conferință cu tema „Drumul spre Dumnezeu”, iar vineri va fi prezent la Taina Sfântului Maslu Retras din lume la poalele Munţilor Şureanu, Părintele Pantelimon trăieşte în post şi rugăciune, cu bucuria de a fi alături de fraţii săi întru Hristos Absolvent de Belle Arte, pictor de icoane şi fotograf, părintele este şi un minunat vorbitor, ale cărui cuvinte învăluite de har au salvat de la naufragiu sufletesc mii de tineri PROGRAMUL LITURGIC IN SĂPTĂMÂNA 3 – 10 OCTOMBRIE 2016 Miercuri 5 OCTOMBRIE: ACATISTUL SFÂNTULUI GHEORGHE – ora 6 00 PM Vineri 7 OCTOMBRIE: PARACLISUL MAICII DOMNULUI - ora 6 00 PM Sâmbătă 8 OCTOMBRIE: UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 9 OCTOMBRIE: UTRENIE ȘI SFÂNTA LITURGHIE - ora 8 30 AM 7P1r8e o7t8P4a4r4o5h3M–afriixu;s 9D1a7ni5e9l 2D2u5m7i1tre–smcuo b i l EVANGHELIA DIN DUMINICA A 19 - A DUPA RUSALII is-a Domnul: Precum voiţi să vă facă vouă oamenii, faceţi-le şi voi asemenea Şi, dacă iubiţi pe cei ce vă iubesc, ce răsplată puteţi avea? Că şi păcătoşii iubesc pe cei ce îi iubesc pe ei; şi, dacă faceţi bine celor ce vă fac vouă bine, ce mulţumire puteţi avea? Că şi păcătoşii fac acelaşi lucru; iar dacă daţi împrumut celor de la care nădăjduiţi să luaţi înapoi, ce mulţumire puteţi avea? Că şi păcătoşii dau cu împrumut păcătoşilor, ca să primească înapoi întocmai Însă voi iubiţi-i pe vrăjmaşii voştri şi faceţi-le bine şi daţi cu împrumut fără să nădăjduiţi nimic în schimb, iar răsplata voastră va fi multă şi veţi fi fiii Celui Preaînalt, că El este bun cu cei nemulţumitori şi răi Fiţi milostivi, precum şi Tatăl vostru milostiv este (LUCA 6, 31 - 36) DESPRE ASCULTARE “Ascultarea nu duce la depersonalizare pentru că ea este, să-i zicem aşa, tăierea voii: Cel ce vrea să vină după Mine să se lepede de sine Este începutul Această lepădare de sine sautăierea voii se face de bunăvoie Nu se face împotriva voii proprii Se face din proprie iniţiativă Aici este vorba despre o înţelepciune: lepădarea de sine este, exact cum vă ziceam, această lepădare de toate lumile care ne-au înstrăinat pe noi de Dumnezeu și de noi înșine Adicănoi ne lepădăm de un sine distorsionat ca să primim de la Dumnezeu sinele nostru autentic, ca Dumnezeu să ne dăruiască adevărata noastră identitate Deci lepădarea de sine se face pentru regăsirea sinelui Pierderea sinelui se face ca, de fapt, să-ţi găseşti adevăratul sine Şi atunci tăierea voii este, cum ziceam, de fapt, curăţirea de toate distorsiunile pe care lumile sau aceste anti-realităţi le-au introdus în fiinţa noastră şi care ne-au deformat Adică noi, cum zicea părintele Arsenie Boca, că „în mintea strâmbă şi lucrul drept se strâmbă” Noi acum suntem strâmbi Şi atunci noi, prin ascultare, renunţăm la strâmbătatea noastră de gândire şi de viziune şi la felul nostru strâmb de a vedea lucrurile tocmai ca să ni se dea modul drept sau dreapta credinţă sau dreapta raportare la realitate Să ştiţi că voia lui Dumnezeu este cea mai adâncă voie a noastră În om sunt multe voi Sunt voi care sunt active, sunt voi care sunt latente și, de multe ori, voia noastră autentică este în stare de latenţă şi, de fapt, se manifestă voi false ale noastre Se manifestă în noi voi ale simţurilor, voi ale instinctelor, care nu ne definesc în mod profund, nu ne definesc în mod esenţial pe noi Şi atunci de aceste voi proprii, de aceste păreri, de acest sine fals, care, de fapt, nu-l lasă pe adevăratul nostru sine să existe și nu lasă adevăratele voi autentice să se manifeste, ne lepădăm Şi atunci când împlinim voia lui Dumnezeu, de fapt ne recunoaştem În voia lui Dumnezeu recunoaştem de fapt cea mai profundă voie a noastră Cea mai profundă căutare a noastră o găsim în voia lui Dumnezeu şi ne identificăm cu ea și o recunoaştem Adevărul, când îl întâlneşti, nu-l înţelegi; adevărul îl recunoşti Adică îl simţi Simţi că corespunde cu căutările tale profunde – Dacă realitatea şi, mai ales, mediul în care trăieşti îţi impun să fii într- un fel anume, ce poţi face să fii tu însuţi şi să rămâi în legătură cu Dumnezeu? Şi încă o întrebare legată: Cum am putea să trăim o realitate interioară diferită de cea exterioară în care te afli? -Păi, în primul rând, să nu fugim de Cruce Să ştiţi că oamenii apelează la toate aceste clişee – și de comportament, și de adresare, și de comunicare – din comoditate, [pentru ca le] e greu să-și definească propria identitate E greu Acolo trebuie dialog foarte mult, ca să ştii tu cine eşti e nevoie de dialog cu tine, dialog cu celălalt, dialog cu Dumnezeu, dialog cu neamul tău, cu geografia ţării, cu cultura, cu astea Şi din toate aceste dialoguri ajungi să-ţi dai seama cine eşti tu de fapt Dialogul este cel care face să se manifeste identitatea omului În momentul în care încerci să explici ceva cuiva, atunci înţelegi şi tu lucrurile, atunci ajungi să ţi le defineşti tu, în momentul în care încerci să îi explici cuiva trăirile tale Atunci ajungi să le descifrezi, să le conceptualizezi, să le traduci în cuvinte și în concepte Deci dialogul este cel care te ajută să te găseşti pe tine însuţi Și dialogul cu Dumnezeu Şi atunci este greu, este un demers greu, un efort Și oamenii apelează, din comoditate, din confort, la clişee Şi îţi construiești o identitate, îţi compui o identitate sau ţi-o recompui din fel de fel de clişee comportamentale, împrumuţi de acolo o vestimentaţie, de dincolo împrumuți cosmetică, de dincolo împrumuţi nişte expresii, din filme îţi compui comportamentul, toate sunt lucruri confortabile, ţin de mentalul comun, toţi le asimilează cu uşurinţă pentru că le cunosc, fac parte şi din universul lor, să zicem, din mentalitatea lor Deci din comoditate Şi atunci, ca să ajungi la această găsire de sine, trebuie să-ţi asumi Crucea Deci trebuie să fugi de zona facilului Cine îşi face viaţa uşoară ajunge uşuratic Şi cine îşi face viaţă grea ajunge om cu greutate Părintele Pantelimon Susnea